සිවිල් ගැටුම් උත්සන්න වෙද්දී, පණ බේරා ගනිමින්, නියාකැම් සහ පවුලේ අය යළි නියාකැම් උපන් ඉතියෝපියාවේ ගැම්බෙලා බලා පලා ගියේ සරණාගතයන් ලෙසය. ඉන්පසු අපා දුක් විඳිමින් ඔවුහු කෙන්යාවට ගොස් කෙන්යාවේ සරණාගත කඳවුරුවල ජීවත් වූහ. නයිකීම් ට අවුරුදු 14 ක් වෙද්දී, ඇය රැගෙන ඇමෙරිකාවට සංක්‍රමණය වීමට ඇගේ මවටත් පියාටත් හැකි විය. ඉන්පසු නියාකැම්ගේ ජීවිතය පෙරැළි රැසකට ලක් විය. නියාකැම් සහ ඇගේ පවුලේ අයගේ පළමු පදිංචිව වූයේ නිව්යෝර්ක්‌ ජනපදයේ බෆලෝ නුවරය. උසස් පාසල් අධ්‍යාපනය ලබද්දී, නියාකැම් පදිංචිය සඳහා තෝරා ගත්තේ මිනසෝටා ජනපදයේ මිනියැපොලිස් නුවරය. කළු ජාතික ජෝජ් ෆ්ලොයිඩ් ඝාතනය වූයේත්, කළු ජාතිකයන්ගේ ජීවත්වීමට ඇති අයිතිය වෙනුවෙන් විරෝධතා ආරම්භ වූයේත් මිනියැපොලිස් නුවරිනි.
උසස් පාසල් අධ්‍යාපනය ලබන විට පදිංචි වූයේ කොහේද?
මිනසෝටා ජනපදයේ මිනියැපොලිස් නුවරය